12/07/2011 | Administración LocalMunicipal
Carballo
Anuncio de delegación de competencias en expedientes sancionadores de tráfico do Concello de Carballo

Por Decreto da Alcaldía n.º 1456, do 1 de xullo de 2011, foi dictada a resolución pola que se delegan as competencias en expedientes sancionadores de tráfico, dacordo co seguinte: Por Decreto 1455/2011 de 1/07/11 foi delegada no concelleiro D. Xosé Regueira Varela, a dirección e xestión das áreas de Xestión Municipal e Normalización Lingüística: Persoal, Réxime Interior, Policía, Tráfico, Seguridade e Protección Civil. As facultades que se delegaron foron a dirección interna dos servicios correspondentes e a xestión en xeral dos asuntos con eles relacionados, con facultades de estudio dos asuntos. Non se delegaron facultades resolutorias mediante actos administrativos, que afectasen ou non a terceiros. De conformidade coas atribucións conferidas polo artigo 61.3 da Lei 5/1997, do 22 de xullo, de Administración Local de Galicia, 23.4 da Lei 7/1985, reguladora das bases de réxime local, e 43 e seguintes do R. D 2568/1986, que aproba o Regulamento de organización, funcionamento e réxime xurídico das entidades locais, RESOLVO: Primeiro. –Delegar no concelleiro delegado de Xestión Municipal e Normalización Lingüística: Persoal, Réxime Interior, Policía, Tráfico, Seguridade e Protección Civil, D. Xosé Regueira Varela, a competencia para resolver os expedientes sancionadores ó abeiro da Lei sobre Tráfico, Circulación de Vehículos a Motor e Seguridade Vial (R. D. Lexislativo 339/1990, de 2 de marzo), así como a resolución de tódalas incidencias xurdidas na tramitación dos correspondentes expedientes. Quedan, en todo caso, excluídas desta delegación, as competencias indelegables do Alcalde por establecelo así expresamente a normativa de réxime local vixente. Segundo. –O instructor e o Secretario nos expedientes sinalados serán os seguintes funcionarios: Instructor: dona Susana Mariño Lorenzo, técnica de Administración Xeral deste Concello. Secretario: don Alejandro González Cousillas, auxiliar administrativo deste Concello. Terceiro. –Todo canto antecede o é sen prexuizo das avocacións que, no seu caso, poideran disporse pola Alcaldía, de maneira motivada e mediante resolución formal, dacordo co previsto na Lei 30/92 e réxime xurídico das administracións públicas e do procedemento administrativo común. Cuarto. –Non é delegable a resolución dos recursos administrativos que se interpoñan contra os actos dictados por delegación Quinto. –O réxime das resolucións dictadas por delegación será o establecido pola Lei 30/92, de réxime xurídico das administracións públicas e do procedemento administrativo común; Lei 7/1985, reguladora das bases de réxime local, e Real decreto 2568/1986, de Regulamento de organización, funcionamento e réxime xurídico das entidades locais. Sexto. –A presente delegación surtirá efectos desde o día seguinte á firma desta Resolución, sen prexuizo da súa preceptiva publicación no Boletín Oficial da Provincia. Séptimo. –Déase conta ó Pleno desta Resolución na primeira sesión que se celebre. Notifíquese a mesma ós concelleiros delegados para a súa eficacia coas prevencións establecidas no art.114 do Regulamento de organización, funcionamento e réxime xurídico das entidades locais. Así mesmo déase conta desta resolución ós servicios municipais relacionados coa competencia delegada e notifíquese ademáis persoalmente ós designados. Carballo, 5 de xullo de 2011. O alcalde D. Evencio Ferrero Rodríguez